CELEX: 62020CA0012
Language: el
Date: 2021-06-24 00:00:00
Title: Υπόθεση C-12/20: Απόφαση του Δικαστηρίου (πέμπτο τμήμα) της 24ης Ιουνίου 2021 [αίτηση του Oberverwaltungsgericht für das Land Nordrhein-Westfalen (Γερμανία) για την έκδοση προδικαστικής αποφάσεως] — DB Netz AG κατά Bundesrepublik Deutschland [Προδικαστική παραπομπή – Σιδηροδρομικές μεταφορές – Διεθνείς σιδηροδρομικοί εμπορευματικοί διάδρομοι – Κανονισμός (ΕΕ) 913/2010 – Άρθρο 13, παράγραφος 1 – Δημιουργία μονοαπευθυντικής θυρίδας για κάθε εμπορευματικό διάδρομο – Άρθρο 14 – Φύση του πλαισίου για την κατανομή της χωρητικότητας υποδομής στον εμπορευματικό διάδρομο το οποίο θεσπίζει η εκτελεστική επιτροπή – Άρθρο 20 – Ρυθμιστικοί φορείς – Οδηγία 2012/34/ΕΕ – Άρθρο 27 – Διαδικασία υποβολής αιτήσεων χωρητικότητας υποδομής – Ρόλος των διαχειριστών υποδομής – Άρθρα 56 και 57 – Καθήκοντα του ρυθμιστικού φορέα και συνεργασία μεταξύ ρυθμιστικών φορέων]

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/8
            
         
      Απόφαση του Δικαστηρίου (πέμπτο τμήμα) της 24ης Ιουνίου 2021 [αίτηση του Oberverwaltungsgericht für das Land Nordrhein-Westfalen (Γερμανία) για την έκδοση προδικαστικής αποφάσεως] — DB Netz AG κατά Bundesrepublik Deutschland
      (Υπόθεση C-12/20) (1)
      
      (Προδικαστική παραπομπή - Σιδηροδρομικές μεταφορές - Διεθνείς σιδηροδρομικοί εμπορευματικοί διάδρομοι - Κανονισμός (ΕΕ) 913/2010 - Άρθρο 13, παράγραφος 1 - Δημιουργία μονοαπευθυντικής θυρίδας για κάθε εμπορευματικό διάδρομο - Άρθρο 14 - Φύση του πλαισίου για την κατανομή της χωρητικότητας υποδομής στον εμπορευματικό διάδρομο το οποίο θεσπίζει η εκτελεστική επιτροπή - Άρθρο 20 - Ρυθμιστικοί φορείς - Οδηγία 2012/34/ΕΕ - Άρθρο 27 - Διαδικασία υποβολής αιτήσεων χωρητικότητας υποδομής - Ρόλος των διαχειριστών υποδομής - Άρθρα 56 και 57 - Καθήκοντα του ρυθμιστικού φορέα και συνεργασία μεταξύ ρυθμιστικών φορέων)
      (2021/C 320/08)
      Γλώσσα διαδικασίας: η γερμανική
      
         Αιτούν δικαστήριο
      
      Oberverwaltungsgericht für das Land Nordrhein-Westfalen
      
         Διάδικοι στην υπόθεση της κύριας δίκης
      
      DB Netz AG
      
         κατά
      
      Bundesrepublik Deutschland
      
         Διατακτικό
      
      
                  1)
               
               
                  Το άρθρο 13, παράγραφος 1, το άρθρο 14, παράγραφος 9, και το άρθρο 18, στοιχείο γ', του κανονισμού (ΕΕ) 913/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, σχετικά με το ευρωπαϊκό σιδηροδρομικό δίκτυο για ανταγωνιστικές εμπορευματικές μεταφορές, καθώς και το άρθρο 27, παράγραφοι 1 και 2, της οδηγίας 2012/34/ΕΕ του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τη δημιουργία ενιαίου ευρωπαϊκού σιδηροδρομικού χώρου, σε συνδυασμό με το παράρτημα IV, σημείο 3, στοιχείο α', της οδηγίας αυτής, έχουν την έννοια ότι ο διαχειριστής της υποδομής, ο οποίος ορίζεται στο άρθρο 3, σημείο 2, της εν λόγω οδηγίας, είναι η αρμόδια αρχή για τη θέσπιση, στο πλαίσιο της δήλωσης δικτύου του εθνικού δικτύου, των κανόνων που εφαρμόζονται στη διαδικασία υποβολής αιτήσεων χωρητικότητας υποδομής, συμπεριλαμβανομένων των κανόνων που αφορούν την αποκλειστική χρήση συγκεκριμένου συστήματος ηλεκτρονικής καταχώρισης, ενώπιον της μονοαπευθυντικής θυρίδας που προβλέπεται στο ως άνω άρθρο 13, παράγραφος 1.
               
            
                  2)
               
               
                  Ο εκ μέρους εθνικού ρυθμιστικού φορέα έλεγχος των προβλεπόμενων στη δήλωση δικτύου κανόνων σχετικά με τη διαδικασία υποβολής αιτήσεων χωρητικότητας υποδομής ενώπιον της μονοαπευθυντικής θυρίδας διέπεται από τις διατάξεις του άρθρου 20 του κανονισμού 913/2010, οι δε διατάξεις αυτές πρέπει να ερμηνευθούν υπό την έννοια ότι ο ρυθμιστικός φορέας κράτους μέλους δεν μπορεί να αντιταχθεί στους κανόνες αυτούς χωρίς να συμμορφωθεί προς τις υποχρεώσεις συνεργασίας που απορρέουν από το ως άνω άρθρο 20 και, ιδίως, χωρίς να διαβουλευθεί με τους ρυθμιστικούς φορείς των λοιπών ενδιαφερόμενων για τον εμπορευματικό διάδρομο κρατών μελών, προκειμένου να διαμορφώσουν, στο μέτρο του δυνατού, κοινή στάση.
               
            
                  3)
               
               
                  Το άρθρο 14, παράγραφος 1, του κανονισμού 913/2010 έχει την έννοια ότι το πλαίσιο κατανομής της χωρητικότητας υποδομής στον εμπορευματικό διάδρομο το οποίο θεσπίζει η εκτελεστική επιτροπή δυνάμει της διάταξης αυτής δεν συνιστά πράξη του δικαίου της Ένωσης.
               
            
         (1)  ΕΕ C 137 της 27. 4.2020.